༄༅། །ཀུན་རིག་གི་བསྙེན་པའི་འདོན་འགྲིག་
བསྡུས་པ་བཞུགས་སོ།།
གང་གི་མཚན་ཙམ་དྲན་པས་ཀྱང་། །མི་བཟད་ངན་སོང་རྒྱུ་དང་བཅས། །སྦྱོང་
མཛད་ཐམས་ཅད་རིག་པ་དང་། །དབྱེར་མེད་བླ་མའི་ཞབས་ལ་འདུད། །འདིར་ཀུན་
རིག་གི་བསྙེན་པ་ལ་གོང་གཏོར་མི་དགོས། རང་གི་ཆོས་སྐྱོང་དང་གཞི་བདག་གཏོར་མ་ལྟ་བུ་བཤམས་ཆོག
མལ་འོག་ཏུ་གཡུང་དྲུང་
བདག་བསྐྱེད་དང་སྔོན་འགྲོའི་མཆོད་པ་ཆུ་གཉིས་ཉེར་སྤྱོད་ཚར་གཉིས་བཤམས།
གཡས་བསྐོར་བྲི་ཞིང་དུར་བ་དགྲམ་བྲིས་སྐུ་རབ་གནས་ཅན་ཡང་རང་གི་མདུན་དྲང་ཐད་དུ་དགྲམ། རྡོ་དྲིལ་
བསངས་ཆུ་སོགས་མཁོ་བའི་ཡོ་བྱད་རྣམས་ཚོགས་པར་བྱ། དེ་ནས་སྐྱབས་སེམས་མདོར་བསྡུས་དང་། རང་
ཉིད་རྡོ་རྗེ་སེམས་དཔའ་྾ × འཛིན་པར་གྱུར། ཅེས་བརྗོད་དེ་དཀར་ཕྱོགས་པ་ལ་ཆ་གསུམ་
གཞུང་ལྟར་བསྔོས་ཏེ་འཕྲིན་ལས་བཅོལ། རང་ཉིད་སྐད་ཅིག་གིས་ཁྲོ་བོ་འཇིག་རྟེན་གསུམ་
རྒྱལ་དུ་གྱུར་བར་བསམས་ལ་བགེགས་གཏོར་བཏང་སྟེ་ནག་ཕྱོགས་པ་བསྐྲད།
མགྲོན་འགུག་པའི་ཚེ།
རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་བཅོམ་ལྡན་འདས་ཐམས་ཅད་རིག་་་་་་་་
པའི་བསྙེན་སྒྲུབ་ཟབ་མོ་བགྱིད་པ་ལ་བར་དུ་གཅོད་པའི་བགེགས་ཀྱི་ཚོགས་ཐམས་་་
ཅད་མཆོད་སྦྱིན་གྱི་གཏོར་མའི་མགྲོན་དུ་མཆིས་པར་གྱུར། ཅེས་དང༌། མཚམས་གཅོད་ཀྱི་
ཚེ། བརྟེན་ནས་བདག་གིས་གནས་འདིར་ཐམས་ཅད་རིག་པའི་བསྙེན་སྒྲུབ་ཟབ་མོ་
བགྱིད་པ་ལ་བར་དུ་གཅོད་པའི་བགེགས་ཀྱི་ཚོགས་རྣམས་མཆོད་སྦྱིན་གྱི་གཏོར་མ་་་
རྒྱ་ཆེན་པོ་འདིས་ཚིམ་པར་གྱིས་ལ། ཞེས་བསྒྱུར།
མཇུག་ཏུ།
རང་གི་ཐུགས་ཀའི་ཧཱུཾ་ལས་འོད་ཟེར་འོག་ཏུ་འཕྲོས་པས་རྡོ་རྗེའི་ས་
གཞི་× × གྱུར། ཅེས་ཐུན་མོང་གི་སྲུང་འཁོར་བསྒོམ། མཚམས་ཐོ་བསླངས་ཏེ་རྒྱལ་ཆེན་དུ་བསྐྱེད་ནས་
འཕྲིན་ལས་བཅོལ། འདི་རྣམས་སྦྱོར་བ་ཡིན། བསྙེན་པ་དངོས་གཞི་ནི། གདན་ལ་འཁོད་དེ་ཀུན་སློང་བཟང་
པོའི་སྒོ་ནས་སྐྱབས་སེམས་བླ་མའི་རྣལ་འབྱོར། བརྒྱུད་འདེབས། ཡོན་ཏན་གཞིར་གྱུར་མ་འདོན། རང་ཉིད་
རྡོར་སེམས་སྐད་ཅིག་དཀྲོང་བསྐྱེད་ནས་བཟུང༌། རང་མིང་གི་མཚན་མ་ལྕགས་ཀྱུ་ལ་སོགས་པ་
267

འཛིན་པ། ཞེས་པའི་རྗེས་སུ་བསྙེན་པའི་སྐབས་རྒྱས་པ་བྱེད་ན་ཁོར་ཡུག་གི་ལྷ་ཡང་བསྒོམ་དགོས་པར་
གསུངས་པས། ཕྱིའི་ཁོར་ཡུག་དཀར་པོའི་པདྨ་× སྣ་ཚོགས་རྡོ་རྗེ་དང་བཅས་པར་གྱུར།
རང་ཉིད་ཧཱུྃ་ལས་ཧཱུཾ་མཛད་དུ་གྱུར་བར་བསམས་ཏེ། ཨོཾ་བརྗོད་གྷ་ཊ་ས་མ་ཡ། ཞེས་སོགས་
ལན་བཞི་ཕྱག་རྒྱ་དང་བཅས་སྒོ་དབྱེ་བྱ། དེ་ནས། ལྷ་ཚོགས་དེ་ཐམས་ཅད་ཀྱི་ཞེས་སོགས་བརྗོད།
སྤྱན་འདྲེན་རྒྱས་པ་བྱེད་ན་ཚིགས་བཅད་རྣམས་ཡོངས་རྫོགས་དང༌། བསྡུ་ན། མ་ལུས་སེམས་ཅན་མ་ཤོ་ལོ་ཀ་
གཅིག་གིས་ཆོག ཛ་ཧཱུྃ་བཾ་ཧོཿ མ་ཧཱ་ཀ་རུ་སོགས་གཞུང་ལྟར་ལ། ཨོཾ་བཛྲ་གྷཎྚ་ཧོཿ ཞེས་དགུག་
གཞུག་བཅིངས་མཉེས་བཞི་སོང་བའི་རྗེས་སུ། ཨོྃ་བཛྲ་ཡཀྵ་ཧཱུཾ། ཞེས་རྡོ་རྗེ་གནོད་སྦྱིན་གྱི་སྔགས་རྒྱས་
བགེགས་བསྐྲད། ཨོཾ་བཛྲ་སནྣི་བཾ་ཞེས་རྡོ་རྗེ་ཁུ་ཚུར་གྱི་སྔགས་རྒྱས་སྒོ་བཅད་པའང་མདུན་བསྐྱེད་ལྟར་མ་
ཆད་པ་བྱེད་དགོས། ཨོཾ་བཛྲ་རཀྴ་ཧཾ་ཞེས་གོ་བགོ་བ་ནས་བཟུང་དམ་རྒྱ། ཆོས་རྒྱ། ལས་རྒྱ། ཕྱག་ཆེན་ཏེ་
ཕྱག་རྒྱ་བཞིའི་རྒྱས་འདེབས་རྣམས་བདག་བསྐྱེད་ཀྱི་ཆོ་ག་ལྟར་རོ། །ལས་རྒྱལ་མཆོག་གི་འཕྲིན་ལས་ཀྱི་སྐབས་སུ་
བདག་སོགས་སེམས་ཅན་ཐམས་ཅད་ཀྱི་རྒྱུད་ལ་ཟབ་གསལ་གཉིས་སུ་མེད་པ་
སོགས་ལམ་གྱི་རྟོགས་པ་མཐའ་དག་སྐྱེ་བའི་འཕྲིན་ལས་མཛོད་ཅིག ཅེས་བསྒྱུར།
ཕྱིའི་ཁོར་ཡུག་ལ་གནས་པའི་དཔལ་མགོན་བདུན་ཅུ་རྩ་ལྔས་ཞེས་སྦྱོར་བ་འདི་བསྙེན་
པའི་སྐབས་སུ་དགོས་ལ། མཆོད་པ་རྒྱས་པ་བྱེད་ན་དཔག་མེད་མ་ལྟར་རིན་པོ་ཆེའི་རྒྱན་བརྒྱད་ནས་ལྷ་གོས་ཀྱི་
བར་ཉེར་ལྔ་དང་། གཞན་ཡང་རྒྱལ་སྲིད་སྣ་བདུན། འདོད་ཡོན་སྣ་ལྔ་དང་བཅས་པ་འབུལ་ཞིང་། བསྟོད་པ་
ཡང་། ཆོས་དབྱིངས་ཡེ་ཤེས་རྣམ་པར་དག ཅེས་སོགས་བྱེད་ནུས་ན་ལེགས་མོད། མ་གྲུབ་ན་
མཆོད་པ་རབ་འབྱམས་རྒྱ་མཚོ་མ་ལྟར་ཆུ་གཉིས་ཉེར་སྤྱོད་དང་། སྒེག་སོགས་བརྒྱད་ཙམ་གྱིས་ཆོག
ཤིན་ཏུ་བསྡུ་ན་མཆོད་སྔགས་ཙམ་གྱིས་ཕུལ་ཡང་ཆོག བསྟོད་པའང་མཉམ་མེད་མས་ཆོག དེ་ནས། ལྷ་
རང་རང་གི་ཐུགས་ཀར་ཟླ་བའི་སྟེང་དུ་ས་བོན་གྱི་མཐར་སྔགས་ཕྲེང་ཁ་དོག་དཀར་
པོ་གྱེན་འགྲེང་གི་རྣམ་པ་ཅན་གཡས་བསྐོར་དུ་འཁོད་པ་ལས་འོད་ཟེར་དུས་མཐའི་་
མེ་ལྟར་འཕྲོས། སྡིག་སྒྲིབ་ཐམས་ཅད་སྦྱངས་ཤིང༌། འོད་ཟེར་ཕྱོགས་བཅུར་འཕྲོས་
སྣོད་ཐམས་ཅད་གཞལ་ཡས་ཁང་
སྣོད་བཅུད་ཀྱི་མ་དག་པ་ཐམས་ཅད་སྦྱངས།
དང་། བཅུད་ཀྱི་སེམས་ཅན་ཐམས་ཅད་རྣམ་སྣང་གི་གོ་འཕང་ལ་བཀོད་ཅིང༌། ལྷ་
ཐམས་ཅད་ཀྱི་ཞལ་ནས་ཅིག་ཅར་དུ་སྔགས་ཀྱི་སྒྲ་བྱུང་བར་མོས་ཏེ་སྔགས་བཟླའོ། །བཟླས་
268

པའི་གྲངས་ནི། རྩ་རིག་གམ་གཙོ་བོའི་སྙིང་པོ་དང་། དབང་གནང་སྐབས་ཀྱི་མེ་ཏོག་ཕོག་པའི་ལྷ་མ་བརྗེད་ན་
དེའི་སྔགས་ཏེ་དེ་གསུམ་གང་རིགས་ལ་འབུམ་བཟླ་བར་གསུངས་མོད། སྤྱིར་རྩ་རིག་འབུམ་བཟླ་ནུས་ན་ཤིན་ཏུ་
ལེགས་ཀྱང་། ལས་རུང་ཙམ་ལ་གཙོ་བོའི་སྙིང་པོ་འབུམ། འཁོར་སྔགས་ངན་སོང་སྦྱོང་བའི་རྒྱལ་པོ་ནས་རྡོ་རྗེ་
འབེབས་པའི་བར་རྩ་བའི་ལྷ་རྣམས་ཀྱི་སྔགས་ཁྲི་རེ། བསྐལ་བཟང་གི་སེམས་དཔའ་བཅུ་དྲུག་སོགས་མགྲོན་
ཐབས་ཀྱི་ལྷའི་བསྙེན་པ་བྱ་བར་མ་གསུངས་པས་མ་བྱས་ཀྱང་ཆོག་མོད། བཟླ་བར་འདོད་ན། སརྦ་སཾ་སྐ་རི་
ཁྲི་དང་། རྩ་རིག་ཁྲི་བཞི་བཟླ་བའམ། མགྲོན་ཐབས་ཀྱི་ལྷ་ཐམས་ཅད་ཀྱི་ཐུན་མོང་དུ་རྩ་རིག་ཁྲི་བཟླས་ན་ཡང་
ལེགས་སོ། །ཡེ་ཤེས་འབེབས་སྔགས་ནི། ཨོྃ་བཛྲ་པྲ་བེ་ཤ་ཡ་ཧཱུཾ། བཛྲ་ཨ་བེ་ཤ་ཡ་ཨཱཿཞེས་པ་འདི་
ཡིན་མོད། འོན་ཀྱང་གཙོ་བོའི་སྙིང་པོའི་མཇུག་ཏུ། ཧཱུྃ་ཧཱཨ་ངྷི་བཏགས་ཏེ་སྤྱི་འགྲོ་ལྟར་ཁྲི་བཟླ། དེའི་ཚེ་
བཟླས་དམིགས་ནི། རང་གི་སྙིང་གའི་ས་བོན་གྱི་འོད་ཟེར་དམར་པོས་ཕྱོགས་བཅུའི་རྒྱལ་
བ་ཐམས་ཅད་ཀྱི་ཐུགས་གཉིས་སུ་མེད་པའི་ཡེ་ཤེས་ཧཱུཾ་ཡིག་གི་རྣམ་པར་སྤྱན་དྲངས་
ཏེ་སྙིང་གའི་ས་བོན་ལ་ཐིམ་པར་བསམས་ཏེ་བཟླའོ།
གཅིག་བརྗོད།
ཐུན་བསྡུ་ཁར་ཡིག་བརྒྱ་ལན་གསུམ་མམ་
ཨོཾ་སརྦ་ཏ་ཐཱ་ག་ཏ་ཨཉྙཾ་སོགས་ཀྱིས་མཆོད། ཆོས་སྐུ་ནམ་མཁའ་མས་བསྟོད། རང་ཉིད་གཙོ་
བོ་ལས་མར་མེ་གཅིག་ལས་གཉིས་ཆད་ཀྱི་ཚུལ་དུ་ཕྱེ་ནས་དཀྱིལ་འཁོར་གྱི་ཕྱི་རོལ་་་་་
ཏུ་གནས་པར་གྱུར། ཨོཾ་སརྦ་བིད་ཨོཾ། ཨོཾ་སརྦ་བིད་ཨཱཿ ཨོཾ་སརྦ་བིད་ཧཱུཾ་ཞེས་འཇིག་རྟེན་
གསུམ་རྒྱལ་གྱི་སྐབས་སུ་བཤད་པའི་སྔགས་དང་ཕྱག་རྒྱས་གནས་གསུམ་བྱིན་གྱིས་བརླབ། བདག་གི་དགེ་
བའི་ལས་རྣམས་ནས་གཟིར་ལས་སྒྲོལ། འཇམ་དཔལ་དཔའ་བོས་ཞེས་སོགས་བརྗོད་དེ་
ཐུན་མཚམས་ཀྱི་བྱ་པ་ལ་འཇུག ཐུན་གཉིས་པ་སོགས་ལ་འཇུག་པ་ན། ཆུ་གཙང་གིས་ཁ་བཤལ་ཏེ་ཉེ་རེག་བྱ།
སངས་རྒྱས་ཆོས་ཚོགས་མ་ཚར་གཅིག་བརྗོད། གཙོ་བོའི་དམ་རྒྱ་བཅིངས་ནས། རང་ཉིད་དཀྱིལ་
འཁོར་གྱི་ནང་དུ་ཞུགས་གཙོ་བོ་དང་གཉིས་སུ་མེད་པར་གྱུར། ཛཿཧཱུཾ་བཾ་ཧོཿམཆོད་པ་
ཁ་གསོས་ཡོད་ན་བྱིན་རླབས་བྱ།མེད་ན་མི་དགོས། སྔགས་ཙམ་གྱིས་ཕུལ་ཏེ། མཉམ་མེད་མའམ། ཆོས་སྐུ་ནམ་
མཁའ་མས་བསྟོད། ལྷ་རང་རང་གི་ཐུགས་གར་ཞེས་སོགས་བརྗོད་དེ་སྔགས་བཟླའོ། །ཐུན་བཞི་པའི་མཇུག་ཏུ་
དེ་ལྟར་སྣང་སྟོང་ཚོགས་པའི་ཞེས་སོགས་སྨོན་ལམ་འདོན། ཡིག་བརྒྱ།
གོང་ལྟར་མཆོད་བསྟོད་བྱ།
བཟོད་གསོལ། བདག་གི་དགེ་བའི་སོགས་དང༌། ཨོཾ་པྲ་ཝ་ར་སད་ཀ་རཾ་ཨཎྷཾ་པྲ་ཏི་ཙྪ་སྭཱཧཱ།
ཨོཾ་ཁྱེད་ཀྱི་སེམས་ཅན་ནས་མཛད་དུ་གསོལ།
།རྡོ་རྗེ་བསྡམ་པ་ལས་གུང་མོ་གཉིས་མཉམ་དུ་
269

གཤིབས་ནས་བསྒྲེངས་པ་སེམས་མ་རྡོ་རྗེ་མའི་ཕྱག་རྒྱ་སྤྱི་བོ་ནས་གྱེན་དུ་བཀྲོལ་ཏེ།ཨོཾ་བཛྲ་ས་ཏྭ་བཛྲ་མུ
བདག་བསྐྱེད་ཀྱི་ཡེ་ཤེས་པ་རང་བཞིན་གྱི་གནས་སུ་གཤེགས་རྡོ་རྗེ་བསྡུ་བའི་ཕྱག་རྒྱ་བྱས་ཏེ།
བཛྲ་ས་མ་ཛཿ དམ་ཚིག་པའི་རྟེན་དང་བརྟེན་པའི་དཀྱིལ་འཁོར་རྣམས་བསྡུས་ཏེ་
རང་ཉིད་ལ་ཐིམ་པར་གྱུར།
རང་ཉིད་རྡོ་རྗེ་སེམས་དཔའ་དཀར་པོ་ཞལ་གཅིག་
ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པར་གྱུར། ཨོཾ་སརྦ་བིད་ཨོཾ་ཞེས་སོགས་བརྗོད།
ཨོཾ་བཛྲ་ཀརྨཱ་ཀཾ །ཞེས་སོགས་བྱང་ཕྱོགས་ཀྱི་སེམས་དཔའ་བཞིའི་སྔགས་དང་རྡོ་རྗེ་གཙུག་ཏོར་གྱི་ཕྱག་རྒྱས་
སྲུང་བ་བྱ། དེའི་རྗེས་སུ། འཇམ་དཔལ་དཔའ་བོས་སོགས་བསྔོ་སྨོན་ཅི་རིགས་བྱ་ཞིང་། རབ་ཡང་
འཆི་མེད་ལ་སོགས་ཀྱི་ཤིས་བརྗོད་ཀྱང་བྱའོ། །བསྙེན་པའི་གྲངས་སོང་ནས་དབང་བསྐུར་དང་ལྷ་
སྒོམ་པ་སོགས་དཀྱིལ་འཁོར་གྱི་ལས་ལ་མ་ཞུགས་པའི་སྔོན་དུ་ཁ་སྐོང་ཞི་བའི་སྦྱིན་སྲེག་ཀྱང་འབུལ་དགོས་སོ།།
འདིར་ནི་འདོན་པའི་གོ་རིམ་ཙམ་ཞིག་བཀོད་པ་སྟེ། ཞིབ་པར་ཨ་རིག་དགེ་བཤེས་ཆེན་མོ། ཀུན་མཁྱེན་
འཇིགས་མེད་དབང་པོ། །གཙོས་གསེར་ཁྲི་བློ་བཟང་རྒྱལ་མཚན་སེངྒེ། ཀིརྟི་རྡོ་རྗེ་འཆང་རྣམས་ཀྱིས་གསུང་
བའི་བསྙེན་ཡིག་ལས་མཁྱེན་པར་མཛད་ན་ལེགས་སོ། །དགེ་འདིས་མཁའ་མཉམ་སེམས་ཅན་གྱི། །
ཉེས་ལྟུང་སྡིག་སྒྲིབ་མ་ལུས་པ། །དག་ཅིང་ཐབས་ཤེས་ལམ་བཟང་གིས།
འཇུག་གོ་འཕང་ཐོབ་པར་ཤོག །ཅེས་ཀུན་རིག་གི་བསྙེན་པའི་འདོན་འགྲིག་བསྡུས་པ་འདི་ནི།བཙུན་
གཟུགས་འཇམ་དབྱངས་ཐུབ་བསྟན་རྒྱ་མཚོས་འགར་རྩེའི་བན་བརྒྱ་ཚང་མས་བསྙེན་པ་ག
།ཟུང་
་གནང་སྐབས་ཕུལ་བའོ།།
。
270